Édouard Ngirente

Édouard Ngirente (lahir 1973) ialah seorang ahli ekonomi dan politik Rwanda. Beliau berkhidmat sebagai Perdana Menteri Rwanda, sejak 30 Ogos 2017, dilantik oleh Presiden Rwanda, Paul Kagame.

Latar belakang dan pendidikan
Édouard Ngirente dilahirkan di Rwanda pada tahun 1973. Beliau memegang Ph.D dalam Ilmu Ekonomi dari Universiti Louvain, Belgium (UCLouvain); ijazah sarjana (MSc) dalam Ekonomi Pertanian dari UCLouvain, Belgium, ijazah sarjana (MA) dalam Pengerusan Risiko Kewangan dari Saint-Louis University, Brussels di Belgium; Sijil universiti dalam Perangkaan dari UCLouvain; dan sarjana muda dalam Ilmu Ekonomi/Ekonomi Antarabangsa dari Universiti Kebangsaan Rwanda.

Kerjaya
Sebelum pelantikannya, beliau memegang jawatan yang berlainan: Penasihat Kanan kepada Pengarah Eksekutif Bank Dunia (2017); Penasihat Pengarah Eksekutif Bank Dunia (dari 2011 hingga 2017); Penasihat Kanan Ekonomi kepada Kementerian Kewangan dan Perancangan Ekonomi Rwanda; Ketua Pengarah Perancangan Pembangunan dan Penyelidikan Negara dalam Kementerian Kewangan dan Perancangan Ekonomi; Pensyarah Kanan di Universiti Kebangsaan Rwanda dahulu (kini Universiti Rwanda) hingga tahun 2010; Ketua Jabatan Ekonomi Pertanian di universiti yang sama, Perunding Bebas dan Pengurus Projek. Ngirente merupakan peserta aktif dalam penyelidikan ekonomi semasa beliau di Bank Dunia, mengarang kertas kerja mengenai pasaran khusus rantau dan cabaran ekonomi berfokuskan pasaran pertanian Rwanda.

Pelantikan politik 
Ngirente dilatik sebagai pengganti Anastase Murekezi pada 30 Ogos 2017. Beliau menjadi Perdana Menteri Rwanda yang ke-11 dan yang ke-6 sejak Genosid 1994 dilakukan menentang Tutsi. Beliau antara ahli bukan politik yang mengangkat sumpah oleh Paul Kagame selepas Pilihan Raya Presiden Rwanda 2017.

Dasar 
Ngirente telah menyelia perubahan dasar yang menyasarkan untuk mencergaskan ekonomi Rwanda melalui bantuan penyelidikan yang berkembang, transportation infrastructure dan pendidikan antara jabatan yang lain. Kempen menggalakkan rakyat Rwanda membayar cukai mereka dan memelihara alam sekitar juga telah dimulakan dengan niat mencipta masa depan yang lebih lestara dari segi ekonomi dan alam sekitar. Sebahagian daripada tugasnya sebagai wakil Rwanda, Ngirente telah mengembara dunia berkempen untuk pelaburan asing meningkat di negara tersebut. Ngirente juga mengembara merentas benua Afrika menyokong perancangan keluarga di sepanjang benua.

Kehidupan peribadi 
Ngirente berkahwin dan mempunyai dua orang anak.

Lihat juga
 Politik Rwanda
 Kabinet Rwanda

Rujukan

Pautan luar

 Pejabat Perdana Menteri Rwanda

Kelahiran 1973
Orang hidup
Alumni Universiti Kebangsaan Rwanda
Perdana Menteri Rwanda
Ahli ekonomi Rwanda
Alumni Université catholique de Louvain
Ahli politik abad ke-21
Orang dari Daerah Gakenke